Изјештај са семинара „Истраживање и процесуирање сексуалног насиља у рату“ хотел Термаг, Јахорина, 30.11.- 1.12.2017. године

Центар за едукацију судија и јавних тужилаца у Републици Српској, у сарадњи са Мисијом ОСЦЕ-а у БиХ , организовао је семинар на тему „Истраживање и процесуирање сексуалног насиља у рату“, који је оржан 30.11-1.12.2017.године у Хотелу Термаг на Јахорини.

Семинар је одржан у оквиру Пројекта за јачање капацитета за процесуирање ратних злочина и пројекта праћења рада на предметима ратних злочина.

Семинару је присуствовало око тридесетак учесника од којих је само један судија из Окружног суда Приједор који не ради на кривичном реферату, поред тог судије присуствовале су судије и тужиоци у мањем броју из Ф БиХ и ПКБД, а највећи број учесника су били стручни сарадници из судова и тужилаштава из Ф БиХ, те поједини психолози запослени у правосудним институцијама. Дакле, семинару није нико присуствовао од судија и јавних тужилаца из Републике Српске који раде на процесуирању ратних злочина.

Едукатори су били Џемила Беговић, судија суда БиХ, Божидарка Додик, судија Врховног суда Ф БиХ, Тарик Црнкић, јавни тужилац Окружног јавног тужилаштва Источно Сарајево и психолози Марија Павловић и Мирела Мујагић.

Оба дана семинара едукатори су износили своје презентације, комбиновано са практичним вјежбама уз активно учешће свих учесника.

Семинар је био добро припремљен и доста добро оцијењен уз примједбу да истом нису присуствовали кључни учесници из правосуђа Републике Српске.

У Бањој Луци, 4.12.2017. године. Помоћник директора

Драго Шева